Mosonmagyaróvár Nagytérségi Hulladékgazdálkodási Önkormányzati Társulás Társulási Tanács Elnökétől

*6. sz. napirend*

**ELŐTERJESZTÉS**

**a Társulási Tanács 2023. december 11-i ülésére**

**Tárgy:** Üzemeltetési díjból fennálló tartozás fizetésének ütemezése

Behajtási költségátalányra vonatkozó nyilatkozat

**Előterjesztő:** Dr. Árvay István elnök

|  |
| --- |
| Előkészítő szervezeti egység:  Kisalföld Hulladékgazdálkodási Nonprofit Kft.  Mosonmagyaróvári Polgármesteri Hivatal – Pénzügyi Osztály, Önkormányzati Osztály |
| Készítette:  Hancz Attila – ügyvezető  Szabóné Molnár Ildikó – aljegyző  Molnárné Nagy Edina – társulás gazdasági vezetője |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann címzetes főjegyző |

A napirendet **nyilvános ülésen** javasolt tárgyalni, a határozat elfogadásához **egyszerű többség** szükséges.

**Tisztelt Tanács!**

Jelen előterjesztés két határozati pontban tartalmaz döntési javaslatot:

1. üzemeltetési díjból fennálló tartozás fizetési ütemezése,
2. behajtási költségátalány elengedése.
3. **Üzemeltetési díjból fennálló tartozás fizetési ütemezése**

Mosonmagyaróvár Nagytérségi Hulladékgazdálkodási Önkormányzati Társulás – továbbiakban: Társulás - 100%-os tulajdonában lévő Kisalföldi Kommunális Hulladékgazdálkodási Közszolgáltató Nonprofit Kft. között – továbbiakban: Kft./gazdasági társaság - 2014. szeptember 15. napján „Közszolgáltatási szerződés” jött létre, melyet a felek 2016. június 30-án, 2021. július 22-én, majd 2021. december 15-én módosítottak. A szerződés meghatározza a „Mosonmagyaróvári Nagytérségi Települési Szilárdhulladék-gazdálkodási Rendszer Fejlesztése” (KEOP-1.1.1-2f/09-2010-0007) című EU-s pályázathoz, „Települési szilárd hulladék-gazdálkodási rendszerek eszközparkjainak fejlesztése, informatikai korszerűsítése című (KEOP-1.1.1./C/13-2013-0022) EU-s pályázathoz, KEHOP-3.2.1-15-2017-00022 azonosító számú „Komplex Hulladékgazdálkodási Rendszer fejlesztése a mosonmagyaróvári régióban, különös tekintettel az elkülönített hulladékgyűjtési, szállítási és előkezelő rendszerre” című pályázathoz valamint az egyéb nem pályázatból származó, a Kft. részre üzemeltetésre átadott eszközök kapcsolódó fenntartási kötelezettség miatt fellépő, üzemeltetési díjfizetési kötelezettséget.

A projekt fenntartási kötelezettséghez kapcsolódóan a Kft. részére az üzemeltetésre átadott nagyértékű tárgyi eszközök éves terv szerinti értékcsökkenésével megegyező üzemeltetési díjat fizet a Társulás részére, melyből a Társulás a szükséges visszapótlási kötelezettséget biztosítja.

A Társulás Tanácsa többször kapott tájékoztatást az Kft. irányában kiszámlázott üzemeltetési díjakból származó, lejárt követelésekről.

A Társulás Tanácsa 12/2020. (IX.18.) TT. határozat alapján a Társulás 100%-os tulajdonában lévő Kisalföldi Kommunális Hulladékgazdálkodási Közszolgáltató Nonprofit Kft. saját tőkéjének rendezésére pótbefizetést határozott meg, amelynek összege a gazdasági társaság lekötött tartalék javára került befizetésre. A pótbefizetést a Társulás az általa kiszámlázott, a gazdaság társaság által elfogadott és elismert vevői követelés terhére, bruttó 242.695.682 Ft összegben határozta meg. A hivatkozott vevőkövetelés a közszolgáltató felé kiszámlázott 2019. I-IV. negyedévekre vonatkozó üzemeltetési díjat foglalja magában, mely jelenleg a Társulás könyveiben mérlegen kívüli tételként szerepel.

**A fentiek figyelembevételével a gazdasági társaság előterjesztés készítés időpontjában fennálló tartozása a 2022. évre vonatkozó kiszámlázott üzemeltetési díjból** *– a teljes kiszámlázott üzemeltetési díj bruttó 300.680.910 Ft, nettó 236.756.622 Ft, áfa 63.924.288 Ft, melyből 2023. június 07-én 100.000.000 Ft-ot megfizetett* – **bruttó 200.680.910 Ft.** Ebből a tartozásból 2023.06.05-án lejárt tartozása – 90 napot meghaladó - bruttó 200.680.910 Ft.

*A gazdasági társasággal szemben fennálló társulási követelés számlánként a következő*

|  |  |  |  |  |
| --- | --- | --- | --- | --- |
| **Kisalföldi Hulladékgazdálkodási NKft folyószámla listája alapján fennálló tartozás** | | | | |
| Belső sorszám | Számla bruttó értéke | Telj. dátuma | Fiz. hat. idő | Megjegyzés |
| KS-579593S-2023/1 | 300.680.910 Ft | 2023.06.05 | 2023.06.05 | 2022. évi üzemeltetési díj elszámolt értékcsökkenés alapján |
| KS-579593S-2023/1 | -100.000.000 Ft |  | 2023.06.07 | 2022. évi üzemeltetési díj részlet megfizetése |
| Összes fennálló tartozás | **200.680.910 Ft** |  |  |  |
| ebből le nem járt | 0 Ft |  |  |  |
| ebből 30 napon belül | 0 Ft |  |  |  |
| ebből 30-60 napon belül | 0 Ft |  |  |  |
| ebből 60-90 napon belül | 0 Ft |  |  |  |
| ebből 90 napon túli | **200.680.910 Ft** |  |  |  |

Szeptember 26-án a Társulás elfogadta a gazdasági társaság 2023. év I. félévére vonatkozó beszámolóját, tájékoztatóját, mely szerint:

eszközök és források mérleg szerinti fő-összege: 789.159.762 Ft

befektetett eszközök mérleg szerinti összege: 187.089.268 Ft

forgóeszközök mérleg szerinti összege: 439.882.109 Ft

* ebből követelések 253.292.664 Ft
* ebből pénzeszközök 177.659.316 Ft

saját tőke állománya 41.965.392 Ft

* ebből jegyzett tőke 3 000 000 Ft
* ebből eredménytartalék -239.695.996 Ft
* ebből lekötött tartalék 271.995.682 Ft
* ebből adózott eredmény 6.665.706 Ft

kötelezettségek állománya 685.508.967 Ft

* ebből hosszú lejáratú kötelezettség - Ft
* ebből rövid lejáratú kötelezettség 685.508.967 Ft

Az előző időszakokhoz képest a gazdasági társaság eredménye javult, a 2022. évi beszámoló -1.260.000 Ft-os mérleg szerinti eredményéhez képest a 2023. I. félévi eredménye +6.665.706 Ft.

***A gazdasági társaság finanszírozási helyzetének javulása miatt várható, hogy az ez évi eredménye pozitív lesz. Figyelembe véve a finanszírozási helyzet változását javasoljuk a Tanácsnak, hogy a gazdasági társaság fizetési kötelezettségének teljesítésére 2024. március 31-ig adjon haladékot.***

Kérjük a Tisztelt Tanácsot az előterjesztés első pontjának megtárgyalására, és a határozat elfogadására.

Mosonmagyaróvár, 2023. december 06. Dr. Árvay István s. k.

elnök

**Határozati javaslat:**

**…./2023. (XII.11.) TT. határozat:**

1. Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa felhatalmazza a Társulás Elnökét, hogy a Társulás 100%-os tulajdonában lévő Kisalföldi Kommunális Hulladékgazdálkodási Közszolgáltató Nonprofit Kft. szemben fennálló követeléseire vonatkozóan 2024. március 31-ig fizetési haladékot biztosítson a gazdasági társaság felé, a következő követelések tekintetében:

|  |  |  |  |  |
| --- | --- | --- | --- | --- |
| Belső sorszám | Számla bruttó értéke | Telj. dátuma | Fiz. hat. idő | Megjegyzés |
| KS-579593S-2023/1 | 300.680.910 Ft | 2023.06.05 | 2023.06.05 | 2022. évi üzemeltetési díj elszámolt értékcsökkenés alapján |
| KS-579593S-2023/1 | -100.000.000 Ft |  | 2023.06.07 | 2022. évi üzemeltetési díj részlet megfizetése |
| Összes fennálló tartozás | **200.680.910 Ft** |  |  |  |

2. A Társulás Tanácsa felhatalmazza az elnököt a szükséges jognyilatkozat megtételére, és egyben utasítja a tárulás elnökét, a gazdasági társaság teljesítéséről a Társulási Tanácsot tájékoztassa a határidő lejártát követő első tanácsülés során.

Határidő: 2024. március 31-ig, a gazdasági társaság teljesítéséről a 2024. év első tanácsülésén beszámolás

Felelős: Dr. Árvay István elnök

Hancz Attila ügyvezető

1. **Behajtási költségátalány elengedése**

**A 2016. évi IX. törvény rendelkezik a behajtási költségátalányról.**

A törvény 3.§ szerint a kereskedelmi ügyletből eredő fizetési kötelezettség teljesítésének késedelme esetén, a követelő jogosult a követelése behajtásával kapcsolatos költségei fedezetéül 40 eurónak megfelelő, a késedelem kezdő napján érvényes MNB deviza-középárfolyamon számított költségátalányt megállapítani.

Kereskedelmi ügyletnek minősül: vállalkozások, illetve vállalkozások és szerződő hatóságok között lebonyolított olyan ügylet, amelynek tárgya fizetés ellenében áruk adásvétele vagy szolgáltatások nyújtása.

A behajtási költségátalányt az arra jogosult a késedelem bekövetkezésétől számított egy éves jogvesztő határidőn belül követelheti. A követelés esedékességének időpontja önkéntes teljesítés esetén ennek időpontja, önkéntes teljesítés hiányában a teljesítésre való első felszólítás időpontja. A kötelezett a behajtási költségátalány megfizetésére nem köteles, ha az erre irányuló igény érvényesítése során a késedelmét kimenti. A behajtási költségátalány megfizetésére irányuló kötelezettség teljesítése nem mentesít a késedelem egyéb jogkövetkezményei alól; a kártérítésbe azonban a behajtási költségátalány összege beszámít.

A jogszabály azt is meghatározza, hogy a behajtási költségátalányt kizáró vagy azt negyven eurónál alacsonyabb összegben meghatározó szerződési kikötés semmis.

A Társulási Tanács 2016. február 15-én, 2017. december 5-én, 2018. december 11-én és 2019. november 25-én, 2021. december 13-án, valamint 2022. november 22-én döntött, az akkor lejárt esedékességű fizetési kötelezettségek vonatkozásában felszámítandó behajtási költségátalány elengedéséről.

2016. évi döntéssel 73.966,80 Ft, a 2017. évi döntéssel 49.701 Ft, a 2018. évi döntéssel 50.966 Ft, 2019. évi döntéssel 52.038 Ft, a 2021. évi döntéssel 14.513 Ft, a 2022. évi döntéssel 15.788 Ft behajtási költségáltalányt engedett el a Társulás Tanácsa.

Az utolsó döntés óta, a Társulás követeléseit figyelembe véve a behajtási költségátalány a következő lenne:

|  |  |  |  |  |  |
| --- | --- | --- | --- | --- | --- |
| **Belső sorszám** | **Számla bruttó értéke** | **Fiz. hat. idő** | **Fizetési késedelem kezdő napja** | **MNB hivatalos deviza középárfolyam** | **Behajtási költségátalány (40 EUR)** |
| KS-579593S-2023/1 | 300.680.910 Ft | 2023.06.05 | 2023.06.06 | 369,14 | 14.766 Ft |
| Összesen |  |  |  |  | 14.766 Ft |
| **Éven belüli** |  |  |  |  | **14.766 Ft** |

|  |  |  |  |  |  |
| --- | --- | --- | --- | --- | --- |
|  |  |  |  |  |  |

Kérjük a Tisztelt Tanácsot, hogy az előterjesztéshez csatolt „Nyilatkozat” valamint a fenti tájékoztatás alapján hatalmazza fel a Társulás Elnökét a behajtási költségátalányról való lemondására.

**Határozati javaslat:**

**…./2023. (XII.11.) TT. határozat:**

Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa felhatalmazza a Társulás Elnökét, hogy a Társulás 100%-os tulajdonában lévő Kisalföldi Kommunális Hulladékgazdálkodási Közszolgáltató Nonprofit Kft. szemben fennálló követeléseire vonatkozóan a behajtási költségátalányról visszavonhatatlanul lemondjon, az alábbi számlákhoz kapcsolódó követelések vonatkozásában:

|  |  |  |  |  |  |
| --- | --- | --- | --- | --- | --- |
| **Belső sorszám** | **Számla bruttó értéke** | **Fiz. hat. idő** | **Fizetési késedelem kezdő napja** | **MNB hivatalos deviza középárfolyam** | **Behajtási költségátalány (40 EUR)** |
| KS-579593S-2023/1 | 300.680.910 Ft | 2023.06.05 | 2023.06.06 | 369,14 | 14.766 Ft |
| Összesen |  |  |  |  | 14.766 Ft |
| **Éven belüli** |  |  |  |  | **14.766 Ft** |

Határidő: azonnal

Felelős: Dr. Árvay István elnök

**Nyilatkozat**

Alulírott Dr. Árvay István a Mosonmagyaróvár Nagytérségi Hulladékgazdálkodási Önkormányzati Társulás (9200 Mosonmagyaróvár, Fő út 11.) – továbbiakban: Társulás - elnöke, a Társulás képviseletében jelen okirat aláírásával az alábbi nyilatkozatot teszem:

A Kisalföldi Kommunális Hulladékgazdálkodási Közszolgáltató Nonprofit Korlátolt Felelősségű Társaság (9200 Mosonmagyaróvár, Erkel Ferenc utca 10.) – továbbiakban: Kft. - a Társulással szerződéses kapcsolatban áll.

Tudomással bírok a behajtási költségátalányról szóló 2016. évi IX. törvényben foglaltakról, amely lehetőséget ad követelésről történő joglemondásra.

A fentiek alapján jelen nyilatkozat aláírásával visszavonhatatlanul lemondok a Kft.-vel szemben 2023. június 06. napjától a „Mosonmagyaróvári Nagytérségi Települési Szilárdhulladék-gazdálkodási Rendszer Fejlesztése” (KEOP-1.1.1-2f/09-2010-0007) című, a „Települési szilárd hulladék-gazdálkodási rendszerek eszközparkjainak fejlesztése, informatikai korszerűsítése című (KEOP-1.1.1./C/13-2013-0022), a „Komplex Hulladékgazdálkodási Rendszer fejlesztése a mosonmagyaróvári régióban, különös tekintettel az elkülönített hulladékgyűjtési, szállítási és előkezelő rendszerre” című (KEHOP-3.2.1-15-2017-00022) EU-s pályázatokhoz kapcsolódó valamint az egyéb nem pályázatból származó, a Kft. részre üzemeltetésre átadott eszközök fenntartási kötelezettségének miatt fellépő, üzemeltetési díj megfizetési kötelezettségéhez kapcsolódóan számlázásra került, a fennállt szerződéses jogviszonyban esetlegesen felmerült késedelmes teljesítésből fakadó késedelmi kamat, 40 Euro mértékű behajtási költségátalány és egyéb felmerült költségigény érvényesítéséről, egyben kijelentem, hogy a fordulónapig teljesített fizetéseket a számla-követelések tőkeösszegére számoltuk el.

Tudomással bírok azon tényről, hogy a NAV Ügyfélkapcsolati és Tájékoztatási Főosztályának 3158844034 sorszám alatti tájékoztató levele alapján a kötelezett jelen nyilatkozatom szerint a behajtási költségátalány összegét kivezetheti a kötelezettségek közül.

Alulírott jelen nyilatkozatot elolvasva és értelmezve, mint akaratommal mindenben megegyező okiratot saját kezűleg írtam alá.

Dátum: ………………………………………………..

…………………………………………………………

cégszerű aláírás